《用王微之韵和酬即事书怀》
宋代·王安石

秦惜逝者耋，晋嘉良士休。
古人皆好乐，哀此岁月遒。
嗟我抱愁毒，残年自羁囚。
但为兔得蹄，非复天上鸥。
虽知林塘美，欲往辄回輈。
名园一散策，笑语随觥筹。
探题绕梅花，高咏接应刘。
宿雨洗荒堑，寒蛟沈老湫。
沿洄信画舸，归路子城幽。
冬风不改绿，忽见新阳浮。
欢事去如梦，嘉时念难留。
明发得君句，谓将读前游。
语我饮倡乐，不如诗献酬。
淮洲奏锺鼛，雅刺德不犹。
文墨有真趣，荒淫何足收。
来篇信时女，窈窕众所求。
兹理傥可谐，华簪为君抽。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”